en en en nb gl gl gl gl gl gl hbs_lat gl es gl gl gl gl sv gl gl gl uk gl gl gl gl gl gl gl gl gl lt gl en pl nb gl gl gl gl gl gl gl gl gl gl gl gl gl gl gl gl gl gl es gl ca es es es es es es es es en es gl es fi es fr es ca es es es es es es es es es es es es fr es gl it es ca pt en ca it en es es es es es es es es es es gl gl pt es es es ca en es gl es es es en es pt war gl es es es es ca es es es es es es es es pt es es es es gl es es es es tl es es es sk es gl es it pt fi gl gl es es es it en nl gl es it es es gl gl gl es it ast it lt es pt el it war fr en gl pt es de en es en pt es gl gl pt es es gl pt pt cy it gl gl gl en gl hbs_lat en it es it pt en es pt fr fr es it es gl pt en hu es de eo es gl pt es pt gl es es es gl it gl gl gl it gl id en es gl gl ceb en es eo ceb es en ca gl fr gl en es en ru pt de en it es la es eo pt es pt es fr gl sv pt gl cs de es pt en gl es pt en lt it en es es gl gl gl gl gl gl gl gl gl gl gl gl gl gl gl gl gl gl gl en es en en en nb gl gl gl gl gl gl hbs_lat gl es gl gl gl gl sv gl gl gl uk gl gl gl gl gl gl gl gl gl lt gl
O festival – FIOT Carballo
Hit enter to search or ESC to close
Camiño Escena Norte Idea Carballo
O Festival Internacional Outono de Teatro (FIOT) é un festival que ofrece un programa comprometido coas artes escénicas e cos proxectos de máis prestixio do teatro actual. Está organizado pola Asociación Cultural Telón e Aparte e conta coa colaboración do Concello de Carballo.
Pola súa traxectoria, a calidade da programación, a variedade das propostas  de intermediación cultural que ofrece e a súa proxección, o FIOT sitúase como un dos festivais máis importantes de Galicia e referente cultural durante o outono: un mes enteiro de programación, con máis de 30 espectáculos e ducias de actividades paralelas, converten a Carballo na capital das artes escénicas do país.
Dende hai case 30 anos o FIOT amosa en Carballo o traballo de compañías de referencia e de creadores emerxentes. Pero, sobre todo, o festival procura atraer novos públicos ao teatro. Así, fiel á súa vocación, na súa 28ª edición FIOT convida aos espectadores a saír das súas butacas e ser cómplices dos creadores cunha visión activa e crítica, comprometida e comprensiva, imaxinativa e divertida. Con #MIRADASFIOT, o festival pon o foco no teatro social, poñendo en valor a capacidade das artes e da cultura para xerar reflexión e diálogo sobre o mundo e a realidade “líquida” na que vivimos.
En concreto, quere subir ao escenario a individuos e colectivos que a sociedade mantén nas marxes, nas periferias, e aos que nega a súa identidade e o espazo que lles corresponde.
A muller e a mocidade ocupan o primeiro plano dun traxecto que ten a exclusión como paisaxe de fondo e polo que transitan problemáticas de máxima actualidade, como son a violencia machista, a identidade, a migración e a xenofobia, ou o envellecemento e a soidade. Personaxes con feridas abertas que rompen os lindes impostos e que, en primeira persoa, darán testemuña da fraxilidade das súas realidades, desencadeantes de conflitos e violencias que interpelarán ao público desde o escenario.
38 espectáculos, dos que 17 son estreas (9 absolutos e 8 en Galicia). FiotEEN, Teatro de Rúa, Micro-Escenas M2, Escola do Espectador, Premio do Público… Todo isto e moito máis encherá de teatro o outono de Carballo.
O festival nace en 1992 como espazo para ofrecer unha programación de teatro de calidade na comarca de Bergantiños e impulsar unha estrutura creativa arredor das artes escénicas na zona. Desde entón, FIOT é un lugar de encontro entre artistas, compañías e programadores, e aposta por estimular a creación e o traballo en rede tanto a través da oferta de espazos para residencias artísticas como da implicación, do propio festival, na produción de novos espectáculos, fundamentalmente de compañías galegas.
Esta implicación directa coa creación comezou en 2010 coa coprodución de Un cranio furado (A skull in Connemara), da compañía Producións Teatrais Excéntricas, continuou no 2012 con O método Gronhölm, de Talía Teatro, e no 2013 con Symon Pédícrí, de Diego Anido.
Na 25ª edición do FIOT estreouse O tolleito de Inishmann, de Contraproducións, o éxito teatral da tempada. Nestes últimos anos FIOT  participou na produción de Muiñada, de Galeatro; La última cena, de Atresbandes e Reckless Sleepers; Papar sen cancelas, de Culturactiva; e Fillos do sol, de Contraproducións.
Este 2019 estrearanse as coproducións Medida X Medida, con Producións Teatrais Excéntricas, e O electo, realizada con Contraproducións e Focus. A estas estreas absolutas, que ademais farán unha residencia artística e técnica no Pazo da Cultura, súmame a colaboración cunha produtora madrileña, El Sol de York, que estreará en Carballo a obra Chicas y chicos.
Ao longo das súas 28 edicións, FIOT contou coa participación das compañías máis relevantes de Galicia e España, ademais do ámbito internacional, dando así  cabida a numerosas disciplinas, novas linguaxes, xéneros e formatos, ademais de ofrecer estreas de espectáculos absolutos ou no país.
Máis de 275 compañías presentaron os seus traballos no FIOT, das cales 131 fixeron o propio na Rúa dos Contos, o ciclo de narración oral, pioneiro en Galicia, que este 2019 celebra a súa 21ª edición.
Unha mostra das importantes compañías españolas que participaron na programación é a seguinte:
Teatro de la Abadía (Madrid)
Rafael Álvarez “El Brujo” (Andalucía)
La Pavana Companyia Teatral (Valencia)
Teatro de Malt (Castela-A Mancha)
Teatro del Temple (Aragón)
Zanguango teatro (País Vasco)
Teatro del Noctámbulo (Extremadura)
Ángel Ruíz e Mariano Martín (Madrid)
Al Suroeste teatro (Castela–A Mancha)
Lavi e Bel (Andalucía)
Ados Teatroa (País Vasco)
La Compañía de Miguel Narros (Madrid)
Mr. Kubik Produciones (Madrid)
El Óbolo Producciones (Madrid)
Juanjo Seoane Producciones (Madrid)
La Machina Teatro (Cantabria)
La Cocina (País Vasco)
Kulunka Teatro (País Vasco)
Setze Fetges Associats (Cataluña)
Cirk abaut it (Castela e León)
Compañía Manolo Álcántara (Cataluña)
Pez Limbo (País Vasco)
La Casa de la Portera (Madrid)
Teatro de la Ciudad (Madrid)
El Pont Flotant (Valencia)
Farrés Brothers i Cía (Cataluña)
La Teta Calva Producciones (Valencia)
Los números imaginarios (Madrid)
La Trócola Circ (C. Valenciana)
La Joven Compañía (Madrid)
Cair Circo (País Vasco)
El Pavón Teatro Kamikaze (Madrid)
Maintomano (Castela e León)
El sol de York (Madrid)
Jean Philippe Kikolas (Castela e León)
El Patio Teatro (La Rioja)
Entre as compañías internacionais destacan:
Teatro de los Andes (Bolivia)
Compañía do Chapitô (Portugal)
Shakespeare Women Company (Lisboa)
Avner The Excentric (EEUU)
El viaje inmóvil (Chile)
Teatro delle Ariette (Italia)
Compañía Joâo García Miguel (Lisboa)
Teatro Timbre 4 (Arxentina)
Teatro de Marionetas de Porto (Portugal)
Grupo Actoral 80 (Venezuela)
La Mona Ilustre (Chile)
Reckless Sleepers (Reino Unido)
Manoliño Nguema (Guinea Ecuatorial)
Theatre National de Bruxelles (Bélxica)
Na Rúa dos Contos atopamos todos os nomes relevantes neste xénero no que somos pioneiros (despois de 21 edicións) e moitos dos artistas que iniciaron o seu traballo neste ciclo e que hoxe forman parte indubidable do mesmo:
Carlos Los Modernos (Arxentina)
Os dous de sempre
Os regueifeiros de Xornes
…A Rúa dos Contos foi e é un espazo onde presentar, e mesmo “probar” as súas propostas.
A evolución deste ciclo que ten lugar principalmente en locais de hostalería da cidade, desde pubs, tascas ou cafeterías a restaurantes, impulsou a incorporación doutras propostas escénicas como o cabaret, maxia, circo, a improvisación teatral, o teatro musical ou de variedades ou outros espectáculos novidosos de pequeno formato, sempre cun carácter distendido, humorístico e “gamberro” que diversificaron este ciclo. Tamén neste caso a Rúa dos Contos é un ámbito para acoller estreas ou preestreas. Nestes anos pasaron polos múltiples locais que se implican cada ano nomes como:
Davide Salvado & Pepa Yáñez
Fabulosos Cubatas de Fockin Brothers
Os fillos do Extramonio
Mj Pérez Patty Difusa
Premios ao noso compromiso coas artes escénicas
Diversos premios e recoñecementos referendan o compromiso e o intenso traballo do FIOT coa idea de achegar as artes escénicas do século XXI á cidadanía.
Estes recoñecementos sitúan ao FIOT como un dos festivais de artes escénicas do noroeste peninsular máis relevantes e convirte a Carballo no corazón do teatro en Galicia.
Premio da Cultura Galega 2018 no ámbito das artes escénicas
Outorgado pola Xunta de Galicia a través da Consellería de Cultura e Turismo. Este galardón, que distingue a excelencia no traballo e na proyección da construción cultural de Galicia, recoñece ao FIOT como un dos festivais máis importantes de Galicia e como “referente na difusión e visualización das artes escénicas”.
Premio Galego do Ano 2018
Concedido polo Padroado Fogar de Bergantiños e outorgado polas entidades sociais, deportivas e culturais da comarca de Bergantiños, o que supón o recoñecemento da contorna máis próxima.
Recoñecemento como boa práctica para a xestión cultural
Certificado pola Deputación da Coruña coa colaboración da Asociación Galega de Xestión Cultural.
Recoñecemento como un dos 10 proxectos culturais máis importantes de Galicia
Segundo o informe do Observatorio da Cultura en España. O FIOT é o único festival de artes escénicas que forma parte desta clasificación, que elabora a Fundación Contemporánea.
O corazón do FIOT é o seu público
O público é a alma do Festival Internacional Outono de Teatro. Por iso, un dos seus sinais de identidade é o amplo programa de dinamización teatral co que achega as artes escénicas aos espectadores, á vez que facilita a súa participación no feito teatral. Na programación inclúense actividades formativas como a Escola do Espectador, obradoiros ou os Café con… , ademais de iniciativas artísticas como o Zoom FIOT. Pero sen dúbida, a implicación máis fonda chega a través do programa de voluntariado e do Premio del Público, un recoñecementos dos espectadores do FIOT aos mellores espectáculos programados en cada edición.
Este 2019 #procuramosousados amantes do mellor teatro
O FIOT conta desde hai dez anos cun programa de voluntarios que implica a numerosos afeccionados ao teatro no desenvolvemento do festival. Se queres formar parte da gran familia do FIOT, lembra que aínda estás a tempo de unirte ao noso equipo para lograr que o festival sexa mellor cada edición!
Se queres coñecer por dentro un dos festivais de referencia en Galicia e compartir o teu gusto polo teatro, escribe a info@fiot.gal ou chama ao 981 704 300.
AVISO LEGAL    POLÍTICA DE COOKIES    PROTECCIÓN DE DATOS    ACCESIBILIDADE
© FIOT Carballo 2019
Made with by QM for The Office
Camiño Escena Norte Idea Carballo